**AIŠKINAMASIS RAŠTAS**

**SPRENDIMAS**

**DĖL klaipėdos miesto savivaldybės tarybos 2019 m. liepos 25 d. sprendimo Nr. t2-206 „dėl klaipėdos miesto savivaldybės švietimo tarybos sudėties patvirtinimo“ pakeitimo projekto**

1. **Projekto rengimą paskatinusios priežastys.** Klaipėdos miesto savivaldybės švietimo tarybos (toliau – Švietimo taryba) sudėtį reikia pakeisti, nes komisijos narė Alma Radvilė, deleguota švietimo skyriaus negali dalyvauti savivaldybės švietimo tarybos komisijos posėdžiuose, kadangi turi ilgalaikį nedarbingumą.

**2. Parengto projekto tikslai ir uždaviniai.** Sprendimo projekto tikslas – užtikrinti nepertraukiamą Švietimo tarybos veiklą; uždavinys – patvirtinti naujos sudėties Švietimo tarybą jai deleguotų funkcijų įgyvendinimui.

**3. Kaip šiuo metu yra teisiškai reglamentuojami projekte aptarti klausimai.** Švietimo tarybos nuostatų, patvirtintų Klaipėdos miesto savivaldybės tarybos 2015 m. liepos 30 d. sprendimu Nr. T2-182 „Dėl Klaipėdos miesto savivaldybės švietimo tarybos nuostatų patvirtinimo“, 8 punktu yra nustatyta Švietimo tarybos sudėtis ir narių skaičius, 9 punktu numatyta, kad Švietimo tarybos sudėtį tvirtina Klaipėdos miesto savivaldybės taryba jos kadencijos laikotarpiui.

Klaipėdos miesto savivaldybės tarybos 2019 m. liepos 25 d. sprendimu Nr. T2-206 „Dėl Klaipėdos miesto švietimo tarybos sudėties patvirtinimo“ buvo patvirtinta Švietimo tarybos sudėtis.

**4. Kokios numatomos naujos teisinio reglamentavimo nuostatos ir kokių rezultatų laukiama.** Patvirtinus šį sprendimo projektą, bus pakeistas vienas narys, kuris negali vykdyti savo funkcijų kitu nariu. Švietimo taryba galės veikti pilna sudėtimi (15 narių).

**5. Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.** Neigiamų sprendimo priėmimo pasekmių nenumatoma.

**6. Jeigu sprendimui įgyvendinti reikia kitų teisės aktų, – kas ir kada juos turėtų parengti, šių aktų metmenys.** Sprendimui įgyvendinti kitų teisės aktų nereikia.

**7. Kiek biudžeto lėšų pareikalaus ar leis sutaupyti projekto įgyvendinimas (pateikiami įvertinimai artimiausiems metams ir tolesnei ateičiai), finansavimo šaltiniai.** Sprendimui įgyvendinti lėšų nereikia.

**8. Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas (atsižvelgta ar ne).** Sprendimuipritarė savivaldybės administracijos specialistai.

**9. Sprendimo projekto autorius ar autorių grupė, sprendimo projekto iniciatoriai.** Sprendimo projektą inicijavo Švietimo taryba. Sprendimo projektą parengė Klaipėdos miesto savivaldybės administracijos Švietimo skyriaus vyriausioji specialistė Ieva Minelgienė.

**10. Kiti reikalingi pagrindimai ir paaiškinimai.** Nėra.

PRIDEDAMA :

1. Teisės akto, nurodyto sprendimo projekto įžangoje, išrašas, 1 lapas.
2. Klaipėdos miesto savivaldybės tarybos 2019 m. liepos 25 d. sprendimu Nr. T2-206

„Dėl Klaipėdos miesto švietimo tarybos sudėties patvirtinimo“ projekto lyginamasis variantas, 1 lapas.

Švietimo skyriaus vedėja Laima Prižgintienė